कलाकारों ने पेश की राधा-कृष्ण और शिव तांडव की झांकियां
अष्टमीलंगर सेवा क्लब की ओर से मां भगवती के दूसरे वार्षिक जागरण का आयोजन शनिवार रात्रि प्रताप रोड पर किया गया।
पं. जसमेर गौड़ की अध्यक्षता में क्लब के सदस्यों द्वारा मां भगवती का पूजन किया गया। देव शर्मा एंड पार्टी मक्खू वालों की ओर से गणपति अराधना, मंगलाचरण के साथ जागरण का आगाज किया गया। मुकेरियां से पधारे भजन गायक विक्रमजीत ने रंग बरसे दरबार मइया जी तेरे रंग बरसे, मेरी झोली छोटी पड़ गई रे मुझे इतना दिया मेरी माता... भेंटों से मां भगवती की महिमा का गुणगान किया।
सेवादार रजिंदर सिंगला ने बताया कि क्लब द्वारा प्रत्येक माह की अष्टमी पर भंडारा लगाया जाता है। जागरण में राधा कृष्ण शिव तांडव की मनमोहक झांकियां भी कलाकारों द्वारा दिखाई गई। इस अवसर पर मोहन लाल, रमेश मित्तल, कृष्ण तायल, अशोक कुमार, अरोड़ा, प्रदीप मदान, चेतन मित्तल आदि उपस्थित थे।
मां भगवती जागरण में पावन जोत के आगे नतमस्तक होते श्रद्धालु।
जागरण में माता की भेंटों पर झुमे श्रद्धालु
hin_Deva hin_Deva hin_Deva hin_Deva hin_Deva mai_Deva